Nu doar hârtia igienică a fost raţionalizată, ci şi produsele de dezinfectare, clorul şi prosoapele de hârtie la maxim două produse de persoană. Retailerul a afişat în interiorul magazinului Pantelimon din Bucureşti afişe care anunţau limitarea cumpărăturilor.

Lanţul de magazine Profi a anunţat, de asemenea, că limitează vânzările unor produse alimentare de bază, potrivit unui anunţ afişat pe uşa unui magazin din Bucureşti. Compania anunță că măsura poate fi luată de toate magazinele Profi, rațiunea fiind ca toți clienții să aibă acces la marfă.

Cora România anunţa pe 12 martie că dispune de suficiente stocuri de alimente şi produse non-alimentare şi îndemna la cumpărături responsabile.

Totodată, retailerul amintea la acea dată că, pentru a beneficia de o experiență bună de cumpărare, românii ar trebui să cumpere în funcție de nevoi și nu din panică.

"Doar efectuarea de cumpărături responsabile pentru un consum raţional, în funcție de nevoi și nu de panică, va împiedica formarea unei aglomerații inutile, care nu este benefică în actual context, în care grija noastră principală este de a ne proteja unii pe ceilalți și de a asigura distanța socială necesară. cora România dispune de stocurile necesare pentru a reumple rafturile golite. Cu cât traficul de persoane va fi unul rezonabil, cu atât rafturile vor fi mai bine aprovizionate".

Reamintim că hipermarketul cora România a luat până acum următoarele măsuri, după cum anunță:

• au fost intensificate acțiunile de dezinfecție la casele de marcat și pe suprafețele din magazin;

• au fost intensificate acțiunile de dezinfectare a cărucioarelor și a coșurilor de cumpărături;

• au fost instalate recipiente cu dezinfectant pentru clienți atât la intrarea în magazine, precum și în alte puncte cu trafic intens; • comunică necesitatea distanței fizice de 1,5 m în interiorul magazinului;

• au comunicat toate mesajele de prevenție care ne-au fost transmise de către autorități, susținând astfel efortul de informare corectă a publicului;

• fac eforturi continue pentru mărirea stocurilor de substanțe dezinfectante atât pentru comercializare, cât și pentru uzul personalului cora și al clienților;

• organizarea activității cora.ro de livrare în sistem drive sau la domiciliu pentru a onora în mod eficient toate comenzile.

• sistarea, pe o perioadă nedeterminată, a evenimentelor de teatralizare comercială pregătite pentru clienți în hipermarketurile cora.

loading...